Gwamnonin arewa sun nuna bakin ciki kan kisan babban faston Adamawa ▷ Legit.ng
27 days ago 1239 views by Aisha Musa
Kungiyar gwamnonin Arewa ta yi Allah-wadai da kisan Reverend Lawan Andimi, wanda ya kasance Shugaban kungiyar Kiristocin Najeriya (CAN) na gida kuma babban fasto a yankin Michika, jihar Adamawa wanda kungiyar yan ta’adda ta yi.
Yayinda ya ke ta’aziyya ga iyalan faston, coci da kuma mutanen jihar Adamawa, Lalong ya bukace su da kada su bari mummunan lamarin ya shafi imaninsu ga Allah da son mutane, kamar yadda mutuwar faston ba zai haddasa kiyayya a zukatan yan Najeriya ba.
Lalong ya jadadda cewa kungiyar gwamnonin arewa na nan tsayin daka wajen hada hannu da shugaban kasa Muhammadu Buhari don yakar kungiyar yan ta’addan
A wani labarinna daban, mun ji cewa cewa mazauna kauyen Jami da ke karamar hukumar Kanam ta jihar Plateau sun kasha wasu masu fashi da makami su biyar.
KU KARANTA KUMA: Matan Najeriya basu iya soyayya kamar Turawa ba – Isa Suleiman
Wata majiya daga yankin, wacce ta bayyana yadda lamarin ya afku, ta bayyana cewa mutanen kauyen Tumtum da ke karamar hukumar Kaman ne suka tsayar da masu fashin a wata mota kirar Peugeot 406 sannan suka kashe su bayan sun samu labarin cewa sun yi wa wata motar Bas kirar Toyota mallakar kamfanin taliya fashi a hanyar Wase-Kanam da ke karamar hukumar Kanam na jihar inda suke a hanyarsu ta dawowa.
CAN - Christian Association of Nigeria Latest NewsAdamawa State News TodayHausa NewsLabarai Daga Jaridu Latest NewsManyan Labarai A Yau Latest News
Makiyaya guda 4 sun yiwa wasu mata guda 4 fyade a lokaci daya